امجد فرید صابری

امجد فرید صابری (ولادت: 23 دسمبر 1976ء – وفات: 22 جون 2016ء) پاکستانی صوفی قوال، نعت خواں اور گلوکار تھے۔ وہ صابری برادران ایک قوال گھرانے میں پیدا ہوئے اور غلام فرید صابری قوال کے بیٹے تھے۔ وہ 12 سال کی عمر میں ہی اپنے والد کے ساتھ سٹیج پر پرفارم کرتے آئے تھے۔ اس دوران میں وہ برصغیر کے معروف قوال بن کر ابھرے جو اکثر اپنے والد اور چچا کے لکھے ہوئے قوال پڑھتے تھے۔ انہیں 22جون، 2016ء کو کراچی میں قتل کر دیا اس کی زمہ داری طالبان کے ایک دھڑے نے قبول کی۔ پولیس اور نیم فوجی دستوں نے ان کے مبینہ قاتلوں کو گرفتار کیا جنھوں نے جرم کا اعتراف کیا ہے۔

فنی سفر 
امجد صابری نے فن قوالی اپنے والد سے 9سال کی عمر میں سیکھنا شروع کیا اور 1988ء میں 12سال کی عمر میں پہلی بار سٹیج پر پرفارمنس دی۔ انہوں نے بہت سے ممالک میں اپنے فن کا مظاہرہ کیا۔

وفات 
امجد صابری کو 22 جون 2016ء کو دو مسلح موٹر سائیکل سواروں نے لیاقت آباد ٹاؤن میں اُن کی کار پر فائرنگ کر کے قتل کر دیا۔ امجدصابری، کراچی شہر کے لیاقت آباد کے علاقہ میں واقع اپنی رہائش سے نکل کر نجی ٹیلی وژن کے اسٹوڈیو جا رہے تھے۔ امجد صابری کو دو بار ایک بار سر میں اور ایک بار کان پر گولی ماری گئی تھی۔ اس کے بعد تمام مسافروں کو عباسی شہید ہسپتال منتقل کیا گیا جہاں صابری کی وفات ہو گئی۔ ان کا قتل ایک سرنگ کے قریب ہوا جو ان کے والد، غلام فرید صابری کے نام پر تھا۔

کراچی میں ہزاروں افراد نے صابری کی آخری رسومات میں شرکت کی۔ امجد صابری کو پاپوشنگر قبرستان مین والد کی پهلو میں دفن کیا گیا۔

پاکستان اور ہندوستان میں بہت ساری عوامی شخصیات کی جانب سے صابری کے قتل کی مذمت کی گئی اور اس قتل کے خلاف متعدد مظاہرے کیے گئے۔

رد عمل 
پاکستان میں ان کے قتل کی خبر پر شدید عوامی رد عمل دیکھا گیا۔ پاکستانی صدر وزیر اعظم اور پنجاب کے وزیر اعلیٰ، سندھ کے وزیر اعلیٰ سمیت کئی سیاسی رہنماوں نے مذمت کی۔ اکے ساتھ ساتھ کئی اداکاروں، گلوکاروں نے بھی اس کی مذمت کی۔ امجد صابری کے قتل پر پڑوسی ملک بھارت میں بھی کئی معروف شخصیات نے افسوس اور مذمت کا اظہار کیا جن میں سونو نگم، عالیہ بھٹ، شبھا مدگل، کیلاش کھیر، رضا مراد وغیرہ۔

اعزازات 
 امجد صابری کو حکومت پاکستان نے تمغائے حسن کارکردگی سے نوازا۔
 2018ء میں صابری وفات کے بعد، ان کو صدر ممنون حسین نے ستارۂ امتیاز، پاکستان کا تیسرا سب سے بڑا شہری اعزاز، سے نوازا گیا۔

حوالہ جات

مزید دیکھیے 
 غلام فرید صابری
 صابری برادران
 مقبول احمد صابری

بیرونی روابط 
 
 
 اردو بندھن

1437ھ کی وفیات
1970ء کی پیدائشیں
2016ء کی وفیات
2016ء میں قتل
پاکستان میں 2016ء میں قتل
پاکستان میں آتشیں اسلحہ سے اموات
پاکستان میں دہشتگردی کا شکار شخصیات
پاکستانی صوفیا
پاکستانی قوال
پاکستانی مقتولین
ستارۂ امتیاز وصول کنندگان
سندھ میں آتشیں اسلحہ سے اموات
شخصیات جن کو تحریک طالبان پاکستان نے قتل کیا
کراچی میں جرائم
کراچی میں قتل ہونے والے لوگ
کوک سٹوڈیو (پاکستان) کے فنکار
مہاجر شخصیات
ہارمونیم نواز